
DISSERTATIO 


INAUGURATIS 

QU/EDAM  DE 

ASS1MILATIONE  CIBORUM 

COMPLECTENS. 

» 


Francisco  Powell  Auctore. 


Leges  hujus  Academiae  florentissimae  postu¬ 
lant,  quemcunque,  antequam  summis  honoribus  in 
Medicina  ambire  possit,  edere  in  lucem  aliquod 
specimen  suae  industriae  et  eruditionis  ;  ideoque, 
dum  his  accedo,  me  huic  negotio  accinxisse,  vana 
spe  famam  acquirendi  elatum,  procul  absit  sus¬ 
picio  omnis.  Sunt  multa,  si  propria  experientia 
judicare  liceat,  quae,  juvenem,  adhuc  Medicinae 
tironem,  terrent,  atque  prohibent  illum,  animo 
non  turbato,  subjicere  studiorum  primitias  vi- 

rorum  examini,  maxime  eruditorum,  et  summi 
ingenii;  nam  tempus  in  discendo  id,  quod  praeci¬ 
pue  adhiberi  oportet,  et  imperitia,  parvum  vel 
otii  vel  facultatis  relinquunt,  ut  res  sic  investi¬ 
get,  ut  aliquid  novi,  aut  publica  observantia  dig¬ 
num,  inveniat ;  tamen,  cum  ad  calamum,  etsi 
imbecillem,  utendum  opus  sit,  fiducia  est  mihi, 
ut  vos,  docti  Professores,  qui  molimen  operis 
bene  novistis,  assueta  benignitate,  has  paginas, 
nimis  festinanter  conscriptas,  accipiatis,  et  obse¬ 
cro,  ut  non  tentamen,  sed  voluntatem,  aspiciatis. 

Solida  atque  fluida  continuo  agitantur  atte- 
runturque  ;  igitur  ut  moles,  cujuscunque  magnitu¬ 
dinis,  perpetuo  attrita,  demum  diruitur  :  ita  fa¬ 
brica  animalis,  jacturis  non  compensatis,  cito  ulti¬ 
mum  supplicium  redderet ;  incitamur,  ut  cibum 
atque  potum  idonea  ad  damna  corporis  reparan¬ 
dum,  ingeramus,  per  voluptatem,  quae,  in  gustu 
percipitur,  atque  dolorem,  a  fame  provenientem. 
Hoc  nomen,  fames,  rectius  illi  sensationi  data 
solidis  negatis  satae,  est  sensus  ingratus  regioni 
ventriculi  referendus,  comitatus  debilitate  uni¬ 
versali  primum  leni,  postea,  si  cupido  edendi  non 
pacata  fuerit,  urgente,  tunc  discedente,  pro  tem- 

pore,  sed  denique  revertente,  et  haud,  usque  ad 
lethalem  terminum,  cessante.  Diminutio  ponderis 
ab  inedia  viginti  quatuor  horarum,  plerumque 
non  est  obscura,  tamen  non  negandum  est,  ali¬ 
quos  diu,  fortasse  ad  multos  annos,  vixisse,  vel 
sine  nutrimento  crasso,  vel  minimo ;  verum  haec 
exempla  non  reperienda  sunt  inter  illos  prius¬ 
quam  hona  valetudine  gaudentes,  sed  inter  foemi- 
nas  constitutionis  tenerrimae,  et  minimae  sensibi- 
litatis  :  ab  hominibus  melancholicis  stimulis  soli¬ 
tis  non  parentibus,  similia  specimina  etiam  tra¬ 
hantur  :  nihilominus,  casus,  eheu  !  non  perpauci, 
obitus  inanitioni  conferendi,  per  morbum,  tyran¬ 
nos,  vel  suicidam  miserum  suppeditati,  ostendunt, 
inediam  non  raro  ante  diem  octavam  necare  ;  nec 
non  notatu  dignum  est,  ingestionem,  post  absti¬ 
nentiam  diuturnam,  subito  animam  ex  tinxisse. 
Nautici  scriptores  sic  narrant,  atque  rem  sic  se 
habere,  est,  puto,  satis  perspicuum  ab  foemina, 
quae,  nuper  ad  Nosocomium  Edinense  recepta, 
ibi  pabulum  non  copiosum  nec  grave  assumpsit, 
atque  citissime  mortua  est,  ventriculo  irritato, 
per  immissionem  cibi,  post  longum  jejunium,  ut 

Cei.  Duncan  junior  opinatur,  et  intestina  pror- 

♦ 

sus  vacua,  videtur  mihi,  penitus  confirmaverunt. 

Commenta  non  pauca,  de  fame  elata  sunt :  alii 
phaenomena  acrimoniae  humorum  ventriculi  rele¬ 
gantes,  alii  frictioni,  et  parietum  attritioni ;  non¬ 
nulli  fibrarum  musculosarum  contractioni,  indeque 
nervorum  compressioni ;  dum  contra,  alteri  dia¬ 
phragmati,  a  sede  remoto,  ingravescentibus  he¬ 
pate  atque  liene,  ventriculum  vacuum  et  non 
repugnantem,  deprimenti.  His  pauci  nunc  confi¬ 
dunt,  et  sola  rationalis  explicatio,  si  sic  vocetur, 
dicit,  ventriculum  agere  oratorem,  (naturalem 
consensum  inter  alias  corporis  partes  tenentem),  et 
sic  inopiam  totius  narrare.  Hinc  observatur,  ut,  si 
non  in  propriam  formam,  ad  nutritionem  corporis 
sufficiendam,  alimenta  subigerentur,  fames,  quan- 
quam,  cum  esca,  usitate  maxime  alente,  ventricu¬ 
lus  impleretur,  adhuc  adsit.  Videmus  etiam  ap¬ 
petitum  acerrimum  per  descensum  ad  lactis  bal¬ 
neum,  et  per  enemata  nutritiva,  cito  sublevatum. 
Praeterea  inter  adversae  valetudinis  signa,  ventri¬ 
culo  non  ad  opus  pollente,  et  stimulo  morbi  pro 
tempore  ad  vitam  retinendam  sufficiente,  ano¬ 
rexiam  notamus.  Sitis  vel  fluidorum  cupido  est 
primum  magis  truculenta,  quam  fames,  sed  si 
stabilitate  repugnetur,  penitus  vel  proxime  abiret ; 
et  exempla  non  deficiunt  illorum,  qui,  ad  multos 

annos  vitam  traxerunt,  sine  siti,  et  qui,  si  un¬ 
quam,  quia  sic  mos  aliis  fuit,  potavissent ;  atta¬ 
men  res  non  ita  saepe  sunt ;  at  fere  negatio  flui- 
dorum,  partibus  liquidioribus  multum  dissipatis, 
atque  faucibus  arescentibus,  symptomatibus  acer¬ 
rimis  et  haud  raro  in  mortem  praecipitantibus, 

originem  praestat. - Quandoquidem  ingerendi 

necessitas,  nunc  palam  verum  est,  progrediar  pau¬ 
cissima  dicere  primum  de  Alimentis,  postea  de 
mutationibus  quae  Assimilationi  praecedunt,  vi¬ 
delicet  Masticatione,  Chymificatione,  et  denique, 
Chylificatione. 

3iiO(p.o3  luonuiX-.. . ,  ifiiiUbM  rxiiiiTqoiq  ni  non 

DE  ALIMENTIS. 

-qs  imulo  gjja&i»  :  .  .  aiidha  teraJqijtti  wl 

Omnes  cibi  ex  vegetabilibus  vel  animalibus 
conflantur.  Fossilia  latissime  discrepant  anima¬ 
lium  corporibus,  et  potentiis  assimilantibus  forti¬ 
ter  obstant ;  porro,  nunquam,  nisi  pro  medicamen¬ 
tis  vel  condimentis,  iis  utimur.  Nonnulli  cer¬ 
tant,  hominem  natura  carnivorum  esse,  alii  her- 
bivorum  ;  sed  sicut  animalia  quae  carnibus  solis 
fruuntur,  habent  intestina  parum  tortuosa,  et  no¬ 
tabilis  brevitatis ;  dum  contra,  illa  fructibus  solis 

devota,  instruuntur  apparatu  digestivo  longitudi¬ 
nis  immodica?,  aliquando  altitudinem  corporis, 

'  • 

veluti  in  ariete,  per  viginti  septem  vices  transcen¬ 
dentis,  media  prolixitas  canalis  hominis  alimen- 
tarii,  sex  vicibus  corpore  longioris,  consuetudo 
gentium  omnium,  et  ad  extremum,  morbi  ple¬ 
rumque  erumpentes,  si  alterutrum  genus,  solum 
caperetur,  plane  demonstrant  naturam  amborum 
usum  indicare.  Facile  esset,  de  his  plurima  dicere, 
sed  limites  dissertationis  hujus  non  locum  prae¬ 
bent  ;  idcirco,  ad  assimilationem  cibi  nunc  praete¬ 
ream. 


MANDUCATIO. 

Fes  nutri tivae,  durae  et  tenaces,  ad  ventricu¬ 
lum  introductae,  sine  molitura  et  insalivatione, 
vel  non  omnino,  vel  aegerrime,  subiguntur.  Partes 
huic  operi  appropriatae,  sunt,  dentes,  maxillae  su¬ 
perior  et  inferior,  musculi  et  lingua,  simul  cum 
glandulis  salivariis  propriis,  et  mucosis.  Mate- 
teriae  in  os  recipiuntur  per  ascensum  leviculum 
maxillae  superioris,  capite  versus  vertebras  jacto, 
et  depressionem  inferioris ;  tunc  retrorsum  per 

musculos  coguntur,  tum  per  linguam  agilissimam, 
dentibus  submissae  per  anteriores  inciduntur,  ab 
lateralibus,  vel  caninis  lacerantur,  demum  que  pos¬ 
terioribus  manduntur.  Huic  operationi  saliva  plu¬ 
rimum  conducit,  prohibendo  adhaesionem  rei,  alio 
dentibus  impediturae,  non  minus  quam  materiam 
diluendo,  atque  deglutitioni  facili  aptando.  Ali¬ 
mentum  ita  bene  trituratum,  et  solutum,  in  poros 
linguae  papillarum  se  insinuat,  atque  incitans,  et 
erigens  illas,  gustus  sensum  cerebro  adducit,  per 
quem,  gratum,  ad  bonos  cibos  allicimur,  et  insua¬ 
vem,  ab  pravis  avertimur.  Hic  etiam  edocet  de 
gradu  solutionis  massae,  et  tempore  ad  ingurgi¬ 
tandum  idoneo.  Tunc  bolum  pharyngi  tradimus, 
qui,  sine  voluntatis  auxilio,  velo  palati  aditui 
naribus  officiente,  in  oesophagum  impellit,  per  al¬ 
ternas  contractiones,  fibrarum  cujus,  circulatim, 
atque  in  longitudinem  dispositarum,  in  ventricu¬ 
lum  provehitur. 

CHYMIFICATIO. 

Alimenta  sic  parata,  alias  mutationes  insig¬ 
nes  subeunt,  intra  ventriculum,  quem  non  cito 
relinquunt,  sed  primum  ad  pulpam  mollem  cineri- 
tiam  rediguntur.  Quaerendum  est  cur  ventricu¬ 
lus,  duas  aperturas  habens  et  fortiter  contrahens, 
non  puncto  temporis  vacetur  ?  Est  satis  evidens 
musculum  pylori  qui  (dictum  est)  potentia  judi¬ 
candi  frui,  non  effugium  ingestis  permittere,  us¬ 
que  novas  dotes  induunt;  tamen  aurum,  argentum, 
et  alia  minime  solvenda,  aliquando  excernuntur  ; 
sed  verisimile  est  saepe  ab  pyloro  repulsa  fuisse, 
qui  demum  incarcerandi  lassus  exitum  concedit. 
Reversus  alimentorum  gulae,  aliqui  aiunt,  prohi¬ 
betur  per  angulum  inter  hanc  et  ventriculum,  sed 
quamquam  hic  aliquod  conferat,  vis  musculosa 
oesophagi  praecipue  obstat.  Magendie  hoc  lu¬ 
culenter  ostendit.  Canis  ventriculum  nudando,  et 
fortiter  inter  manus  comprimendo,  non  potuit  ad 
expulsionem  cibi  per  inspirationem,  oesophago 
tunc  oppugnante,  sed  facile  per  expirationem, 

tum  relaxato  oesophago.  Explicatio  assimilatio- 
nis  partis  hic  peractae,  saepissime  inter  veteres 
tentata  est ;  sed  infeliciter,  quocunque  magistro 
novam  theoriam  educente,  non  per  experimenta 
vendicatam,  sed  sui  foecundi  ingenii  natam. 

De  opinionibus  antiquissimis  fuit,  ingesta  intra 
ventriculum  putrescere.  Utcunque,  experientia 
nunc  docet,  putredinem  incipientem  ibi  amittere, 
et  succum,  ventriculo  secretum,  corruptioni  vali¬ 
dissime  adversari.  Quandoquidem  nihil  ad  assimi- 
lationem  aptatur,  quod  non  fermentari  potest, mul¬ 
ti  fermentationis  theorias  fautores  fuissent ;  sed 
si  reminiscimur  quae  per  fermentationem  generen¬ 
tur,  et  illa  vix  in  sana  digestione  patescere,  haec 
hypothesis  cito  concidet.  Alii  ventriculo  dede¬ 
runt  vim  triturantem,  maxime  potentem,  et  dixe¬ 
runt,  similem  malleolo  agere,  putantes  hoc  se  pro¬ 
bavisse  ab  calculis  sic  saspe  avium  ingluviem  arc¬ 
tantibus  ;  at,  si  huic  argumento  ascribamus,  fit 
non  difficile  evincere,  dentes  chymificationem 
perficere.  Equidem,  de  natura  hujus  processus, 
medici  prorsus  nesciverunt,  usque  ad  liquoris  gas¬ 
trici  detectionem.  Hic,  compositionis  parum  intel¬ 
lectae,  nec  acidae,  nec  alkalinae,  per  arterias  capil¬ 
laceas  ventriculi  paratur.  In  diversis  animalibus 

dissimilis  videtur  ;  variat  etiam  in  corpore  eodem, 
alimentis  mutatis.  De  hoc  plurima  experimenta 
Spallanzani  tentavit,  et  attulit  ad  probandum, 
proprietates  ejus  solventes ;  immisit  ventriculo 
tubas  metallicas  perforatas  alimentum  trituratum 
tenentes,  et  semper  vidit  id  proximum  ventriculo 
solutum  esse.  Quoque  dicit  succum  gastricum  extra 
ventriculum  cibos  in  chymum  subigere,  indeque 
infert,  illos  tantum  chemicam  mutationem  pati,  et 
liquorem  gastricum  solum  (si  sit  ampli  caloris)  ad 

o 

chymificationem  sufficere.  Attamen  Montegre 
negat  liquorem  gastricum  chymificare  extra  ven¬ 
triculum,  et  non  videmus,  introductum  ad  ven¬ 
triculum,  tantum  contra  dyspepsiam  pollere,J 
quantum  a  priori  crederemus,  si  solus  concoctio¬ 
nem  conficiat.  Hinc  videtur  mihi,  illum  Spal¬ 
lanzani  huic  succo  plus  quam  satis  attribuisse. 
Nihilominus,  non  ei  neganda  est,  maxima  poten- 

t  9 _ 

tia  peptica,  at  non  potest  esse  quin  putem  con- 

9 

tractionem  fibrarum  musculosarum  et  calorem 
nonnihil  adjuvare.  Cibus  per  horam  primam 
post  deglutitionem  parum  mutatur,  sed  ventricu¬ 
lus  citius  in  partes  duas  sejungitur,  scilicet  Car¬ 
diacam  et  Pyloricam,  in  priore  quarum,  verisimile 
est  alimenta  potissimum  in  chymum  redigi.  Hoc 

Cei.  Magendie  abnegat ;  tamen  sequentia  vera 
me  cogunt,  cum  qua  modestia  decet,  discrepare. 
Ventriculus  propriis  officiis  perfunctus  est ;  om¬ 
ni  ,nisi  curvatura  magna,  exulcerata,  pars  cardiaca, 
vel  curvatura  magna,  saepe  post  mortem  soluta 
fuit, liquori  gastrico, nunquam  (DoetorW.  Philip 
est  auctor)  ullam  aliam  partem  sic  solvente.  De¬ 
nique,  Doctor  Philip  semper  vidisset  cibum  no¬ 
vum,  in  parte  cardiaca,  cinctum  cum  illo  ad  di¬ 
gestionem  profectiore,  qui  semper  superficiei  pro¬ 
pinquat. 

Doctores  Philip  et  Magendie  etiam  discor¬ 
dant  de  usu  nervorum  paris  octavi  cerebri.  Doc¬ 
tor  Philip  illos  colli  secans,  et  particulam  amo¬ 
vens,  vidit  vim  ventriculi  ad  agendum  protinus 
cessare  ;  et  statim  renovatam  esse,  partes  sectas 
nervorum  per  electricitatem  connectendo;  deinde- 
que  observavit  electricitatem,  vel  aliquod  simile, 
vim  nervosam  constituere,  et  nervos  paris  octavi 
ventriculo  hanc  suppeditare.  Contra  autem  Ma¬ 
gendie  et  Bell  dicunt,  hos  nervos  catenam  in¬ 
ter  cor,  pulmones  et  ventriculum  facere,  igiturque 
impotentiam  ventriculi,  his  ferro  sectis,  hujus 
concatenationis  interpellationi  referunt.  Ad  hoc 
argumentum  tuendum  Magendie  secuit  par  oc- 

tavum  in  thorace,  sine  ventriculi  functionum  im¬ 
pedimento  ;  et  Shaw  per  scalpellum  demonstra¬ 
vit  par  octavum,  nervumque  sympatheticum 
rpagnum,  illis  medullas  spinalis  conjungi,  ideoque 
divisionem  paris  octavi,  non  in  modo  per  Docto- 
rem  Philip  assumpto,  perdere  connectionem  in¬ 
ter  ventriculum  et  cerebrum.  De  eleetricitate  di¬ 
citur  esse  stimulus  validissimus  mechanice  agens, 
tantumque  ab  effectibus  forcipis  vellicationis 
in  gradu  discrepans. — Ab  his  sic  tenebris  in- 
volutis  nunc  progrediar,  et,  in  conclusione,  de  mu¬ 
tationibus  ulterioribus,  post  chymi  ad  intestina 
introitum,  breviter  tractabo. 

C5  .1  1  » 


inii omii  . :  :  i  < nuimboiih 


•hcpiq 

;!0'  moLiohn  io* 


CHYLIFICATIO. 


jhfmnm  nm 


7.  .  Chymus,  quum  ad  duodenum  pervenisset,  irri¬ 
tationem  ciet  quae  Hepati  atque  Pancreati  advec¬ 
ta,  fluxui  copioso  et  bilis  et  liquoris  pancreatici 
originem  praestat :  per  misturam  cum  his  chymus 


flavescit,  atque  proprium  gustum  amittit;  tunc 


parvo  tempore  elapso,  partes  chylosae  vel  alentes 

,A_ 

ab  excernendis  secernuntur,  et  valvulis  conniven- 
tibus  se  applicantes  per  vasa  absorbentia  pitissan- 
tur  ;  inde  ad  thoracicum  ductum,  postea  in  san- 

guinis  circulationem  vehendae.  Usus  Bilis  nec- 
non  Liquoris  Pancreatici  adhuc  celantur,  quamvis 
nonnulli,  nominis  clarissimi,  de  his  assidue  quae¬ 
siverunt  multaque  non  ingenio  indigna  protule¬ 
runt.  Longe  dictum  fuit  ut  alvus,  bile  defici¬ 
ente,  non  flueret,  sed  Cei.  Eques  Eveuabdus 
Home  tradidit  exemplum,  (Philosophical  Trans. 
1813),  de  faecibus  sine  bile  excretis,  et  morte  a 
marasmo  proveniente  ;  docuit  hunc  liquorem  re¬ 
crementa  chyli  in  adipem  mutare,  qui  postea  cor¬ 
pore  egente  absorbetur. 

Liquor  Pancreaticus  est  salivae  simillimus,  et 
videtur  officiis  prope  iisdem  perfungi.  Chymus 
duodenum  irritans  glandulam  incitat.  Haec  flui¬ 
dum  copiose  secernit ;  duodeno  per  ductum  propri¬ 
um  immittit,  et  sic  massae  chymosae  solutionem  et 
chemicam  mutationem  adjuvat,  et  reddit  idoneam 
actioni,  minime  (ut  supra  dictum  est)  intellectae, 
sed  haud  absimile  est,  praecipitanti  partem  ab 
illis  nutritioni  valentibus,  excernendam.  Mul¬ 
tum  enim  abest  ut  notitiam  habeamus  de  modo 
agendi,  et  opera  haud  minima  perdita  fuit,  in 
conatibus  ad  nodum  solvendum  frustra  institutis. 
Usus  lienis  etiam  aenigma  praebet,  sed  omnes  con¬ 
cordant,  eum,  quamvis  sine  digestionis  laesione, 

aliquando  abmotus  fuisset,  aliquid  chylificationi 
conferre;  sed  quid  sit,  est  maxime  dubium.  Multi 
negant  parenchyma  habere,  et  ductus  efferens, 
longe  avidissime  quaesitus,  non  adhuc  repertus 
fuit.  Doctor  Haighton  credit  diverticulum 
sanguinis  ventriculo  esse.  V entriculo  inani  et  col¬ 
lapso,  sanguis  circuitum  per  splenem  liberrime  te¬ 
net;  sed  si  cibis  impleretur,  splen  costis  compri¬ 
mitur,  et  sanguinis  fluxu  per  vasa  brevia  et  gas- 
tro-epiploicam  sinistram  aucto,  succus  gastricus 
copiose  secernitur.  Eques  Ev.  Home,  pylorum 
canis  ligans,  injecit  ventriculo  solutionem  Rhei 
palmati,  et  cane,  post  horas  paucas  occiso,  rheum 
non  in  ventriculi  aut  hepatis  absorbentibus,  at 
plane  in  splene  et  urina,  detexit;  atque  hinc  con¬ 
clusionem  traxit,  se  viam  non  hactenus  spectatam 
inter  ventriculum,  indeque  in  circuitum  sangui¬ 
nis  ostendisse  ;  sed  hoc  vix  stabile  est,  quia  splen, 
in  animalibus  non  omnino  vel  vix  unquam  po¬ 
tantibus,  magnitudinis  imminutae  invenitur. 
Hodgkin  dat  ei  functionem  valvulae,  ad  aequi¬ 
librium  inter  fluida  et  vasa  continentia  servan¬ 
dum.  Denique  Professores  Tiedemann  et 
Gmelin  affirmant,  chylum  ductus  thoracici  esse 
rubri  coloris,  et  hunc  dandi  officium  huic  visceri 

tribuunt,  ut  si  abmoveretur,  cbylus  thoracicus 
nunquam  rubescat.  Hoc  argumentum  haud  in¬ 
eptum  sit,  et,  si  mihi  judicare  fas  est,  dicerem  esse 
optimum  unquam  de  functione  splenis  prola¬ 
tum. 

Tamen  adhuc  de  his  inter  studiosos  Medicinas 
nihil  constat,  et  fatendum  est  minimum  de  mu¬ 
neribus  propriis  hepatis,  glandulas  pancreaticae, 

>  O 

splenisque,  perindeque  de  Chylificatione  novisse. 

Alimenta  subacta  modo  supra  dicto,  et  postea 
organis  respirationis  circulationis  et  secretionis 
submissa  redduntur,  similia  partibus  quae  nutri¬ 
mentum  postulant,  quacunque  sibi  vendicante 


illa  natura  homogenea  atque  heterogenea  repudi- 
ante,  ut  parum  idonea  et  assimilationi  inepta. 
Ab  illis  perpetuo  appositis,  et  partes  attritas  re¬ 
novantibus,  constat  moleculas  corporis  non  semper 


easdem  esse,  et  quidam  affirmant  omnes  ejus  par¬ 
tes  solidas  ac  fluidas  renovationem  totalem  intra 
annos  septem  subire,  sed  hoc  minime  certum  vel 

o  ■>  &W  R.».* 

revera  est  penitus  fallax  ;  et  experimentum  cele¬ 
berrimum  adductum  ostendere  quam  celeriter  soli¬ 
da  mutentur,  nimirum,  rubor  ossium  in  animalibus 
cum  Rubia  tinctorum  depastis  nihil  probat,  quo¬ 
niam  rubia  non  cum  phosphate  calcis  in  sanguine 

conjungitur,  sed  post  serum  sanguinis  hac  satu¬ 
ratur,  phosphas  calcis  jampridem  in  ossibus  depo¬ 
situs,  rubiam  superfluam  attrahit,  et  si  nova  ru¬ 
bia  non  admoveatur,  serum  cito  per  affinitatem 
majorem  materiam  colorantem  ab  ossibus  deducit. 
Sed  tamen  ineptum  esset  negare  corpora  anima¬ 
lia  potentias  replentes  vere  mirabiles  et  vix  credi¬ 
biles  habere,  ut  de  his,  cuticula,  ungues  et  ossa 
haud  raro  restituta,  testimonium  inexpugnabile 
praebent. 

In  his  paucis  paginis  conatus  sum,  quatenus 
Dissertatio  Inauguralis  concederet,  praecipua  de 
Assimilatione  Ciborum  in  unum  conferre;  et 
sperans  me  operam  haud  omnino  ventis  dedisse, 
tentamen  meum  nunc  ad  finem  perduxi. 


FINIS. 


iiijjjnwiii  r<£&f  oiui  jimsa 

*  «tods&Tq 

CORRIGENDA. 

Pag.  11.  lin.  6.  pro  liquori  lege  liquore  *  £ 

ab  £u<jbr£*iq  u'  ~  3*  ‘ fas  estj  ,  >xrT  ofe&iioaaiCI 

is  ;  sxxaiaoa  nm  :: :  H3  m. o tiilimbaA 


nnan 


;  sf 


*> 


;  ;  •>  ; '  :  ■ : 

-■  1K/.0  —  ■  :  ,vjl:  i;  ...  ...... 


■ 


